b'\n_START_ARTICLE_\nTapio Pulkkanen\n_START_PARAGRAPH_\nTapio Pulkkanen (s. 21. toukokuuta 1990) on suomalainen ammattilaisgolfaaja. Pulkkanen edustaa Kymen Golfia. Maajoukkueeseen h\xc3\xa4n p\xc3\xa4\xc3\xa4si suhteellisen my\xc3\xb6h\xc3\xa4\xc3\xa4n verrattuna muihin Suomen huippuihin eli vasta 16-vuotiaana. Pulkkanen on saavuttanut lyhyen uransa aikana suomalaisissa kisoissa paljon. Miesten ly\xc3\xb6ntipelin SM-kultaa on tullut kahdesti, hopeaa kahdesti  ja pronssia kerran. Joukkue-SM:n h\xc3\xa4n voitti vuonna 2011.  Hopeaa h\xc3\xa4n sai 2008. Pulkkanen osallistui European Tourin karsintoihin ensimm\xc3\xa4ist\xc3\xa4 kertaa 2011. Finnish Openin h\xc3\xa4n on voittanut kahdesti. European Challenge Tourilta on yksi voitto \xc2\xa0Kazakhstan Openista vuodelta 2017. _NEWLINE_Pulkkanen aloitti golfin vuonna 1999 seuraten isoveljens\xc3\xa4 jalanj\xc3\xa4lki\xc3\xa4. H\xc3\xa4nen muutkin perheenj\xc3\xa4senens\xc3\xa4, eli is\xc3\xa4, \xc3\xa4iti ja isosisko, pelaavat golfia. Lajin toi Pulkkasten perheelle tutuksi Pulkkasen iso\xc3\xa4iti. Pulkkasen tavaramerkki on olkihattu, ja h\xc3\xa4n viittautuu aihetunnisteella #hattutapio.'